Jevrejska opština Novi Sad

Jevrejska 11

021-423 882

jonovisad@sbb.rs

jons.gros@gmail.com

**EVROPSKI DANI JEVREJSKE KULTURE**

**Kulturna Stanica „EĐŠEG“ Antona Čehova 4, Novi Sad**

**4.-5.09.2021.**

**Tema: D I J A L O G**

**PROGRAM**

**Subota 4. septembar**

16 – 17:30 Umetničke radionice za decu (mlađi i stariji uzrast: 6-18 godina)

18 – 19 Istorijska radionica za decu (stariji uzrast: 13-18 godina)

19:30 – 21 Koncert klezmer sastava „Kol Šel K’Fir“

**Nedelja 5. septembar**

16 – 17:30 Folklorna radionica za decu (6-18 godina)

18 – 19 Istorijska radionica za decu (mlađi uzrast: 6-12 godina)

19:30 – 21 Koncert tamburaškog sastava „Opus“

**UMETNIČKE RADIONICE**

Likovna radionica za decu, mlađi uzrast

Likovna radionica je osmišljena da bude prilagođena mlađem uzrastu, od 6 do 12 godina. Izrađivaćemo male reljefe u glini na temu simbola jevrejske kulture. Reljef je vajarska tehnika gde se u glini udubljivanjem, urezivanjem i nadogradnjom gline oblikuje crtež. Ovo je laka i zabavna tehnika, te pozivamo i roditelje da se upuste u igru sa svojim mališanima.

Radionicu će voditi Marta Pete, koja radi u dečijem klubu J.O.N.S-a.

Likovna radionica za decu, stariji uzrast

Likovna radionica je pogodna za stariji, tinejdžerski uzrast, od 13 do 18 godina, koji uz profesionalno vođstvo može samostalno da radi. Pravićemo mozaike od lomljenih keramičkih pločica u raznim bojama. Izlomljene pločice ćemo uklapati i slagati da dobijemo sliku. Tema su simboli različitih značenja iz različitih kultura. Donećemo već urađene mozaike sa jevrejskim simbolima, koje smo pripremili u dečijem i tinejdž klubu J.O.N.S.-a , kao ilustraciju i inspiraciju za učesnike radionice.

Radionicu će voditi mr. Gabriela Hajzler, profesor likovne kulture sa dugogodišnjim pedagoškim iskustvom.

**ISTORIJSKE RADIONICE** tema: Simboli judaizma

Radionica za mlađi uzrast dece od 6 do 12 godina

Na istorijskoj radionici za mlađi uzrast imaćete priliku da se zabavite i naučite nešto novo o simbolima judaizma.

Saznajte zbog čega je broj 7 značajan u judaizmu

Napravite svoju Davidovu zvezdu koju možete okačiti u sobi

Razmrdajte vijuge pomoću igre memorije i grafomotoričkih vežbi.

Radionica za stariji uzrast dece od 13 do 18 godina

Na istorijskoj radionici za stariji uzrast učesnici mogu testirati svoje znanje u interaktivnom kvizu “Koliko poznaješ simbole judaizma?”, naučiti brojne zanimljivosti i osmisliti izgled svoje hamse, simbola koji je veoma popularan u modernoj kulturi, a koji svoje poreklo vodi još iz stare Mesopotamije.

**FOLKLORNA RADIONICA**

Volite muziku? Volite da igrate? Pridružite nam se i naučite osnovne korake izraelskog folklora - mešavine tradicionalnih plesova koje su Jevreji donosili iz celog sveta u modernu državu Izrael.

Ova radionica je namenjena za decu uzrasta od 6 do 18 godina.

**Klezmer sastav „Kol Šel K'Fir“**

Kol Šel K’Fir (pesma – zov mladog lava), je sastav osnovan 2009. pri Jevrejskoj Opštini Novi Sad sa idejom da kroz kamerni, akustični nastup i specifične aranžmane približi muziku Jevreja široj publici.

KOL ŠEL K’FIR

dr um. Julija Bal - klavir, aranžmani

Bojana Jovanović - violina, aranžmani

Bogdan Jovanović - violončelo

Leon Kajon - klarinet, umetnički rukovodilac

Za ovu priliku spremili smo poseban izbor pesama, melodija i tema u aranžmanima i obradama visokog kvaliteta koji će Vas zainteresovati i upoznati sa muzikom Jevreja i onim što je zajedničko sa muzikom drugih naroda i područja. Pažljivo birane melodije, filmske, teme iz serija i mjuzikala koje će mnogi prepoznati, profesionalni aranžmani i obrade hitova, i vesele *klezmer* pesme će učiniti ovaj nastup interesantnim i zabavnim!

Tokom godina sastav je održao desetine nastupa na svim relevantnim pozornicama Srbije, a nisu izostala ni gostovanja u inostranstvu (Hrvatska, Italija, Izrael …) Sastav 2010. u produkciji RTV snima CD sa 11 pesama za potrebe radijskog emitovanja i promocije sastava, novi album je u pripremi .

**Tamburaški sastav „OPUS“**

Mi smo mladi tamburaški ansambl iz Novog Sada. Sastav se sastoji od 6 mladih momaka (5 instrumentalista i vokalni solista) koji teže da ljudima prikažu sve čari tambure kao instrumenta. Trudimo se da to radimo na drugačiji način od ostalih tamburaških sastava tako što u naš repertoar ubacujemo pesme žanrova poput: roka, popa, džeza, evergreena, metala, klasike, ali i starogradskih tamburaških pesama koje su dobro poznate narodu.

**Molimo Vas da, zbog bolje organizacije prijavite decu pomoću linka u prilogu! Hvala Vam!**

<https://forms.gle/wWPK4b3UcJkyvdeP6>